بابا ہری داس

بابا ہری داس 26 مارچ 1923 کو الموڑہ میں پیدا ہوئے جو نینی تال کے قریب واقع ہے۔ تب یہ علاقہ اترپردیش میں شامل تھا اور اب اتر کھنڈ کا حصہ ہے۔ بابا ہری داس یوگا کے استاد، خاموشی اختیار کرنے والے سنیاسی اور دھرم اور موکش کے مبصر تھے۔ انہیں اشٹانگ یوگا پر مہارت ہے جو پتنجلی کی راج یوگا کہلاتی ہے۔ اس کے علاوہ انہیں کریہ یوگا، ایور وید، سانکھیہ، تنتر یوگا، وید اور سنسکرت پر بھی مہارت حاصل تھی۔

کماؤں کے کرناٹک براہمن خاندان کی تیرہویں نسل میں پیدا ہوئے۔ ان کی پیدائش چیتر کے مہینے میں ہوئی۔ اس کے علاوہ وہ مصنف، ڈراما نگار، مارشل آرٹس کے استاد، مجسمہ ساز اور مندروں کے ماہر معمار بھی تھے۔ 1971ء کے اوائل میں ریاست ہائے متحدہ امریکا میں آمد پر ان کی تعلیمات سے متاثر ہو کر کیلیفورنیا اور کینیڈا میں بہت سے یوگا کے مراکز کھل گئے۔ انہوں نے یوگا سترا، سرمد بھگوت گیتا، سمکھیا کریکا اور ویدوں پر تبصروں والی بہت سی کتب لکھیں۔ اس کے علاوہ مقصدِ حیات، دانش و حکمت، مضامین، ڈراموں، چھوٹی کہانیوں، بچوں کی کہانیوں، کیرتن منتر اور یوگا کے بارے انتہائی تفصیلی کتابیں بھی لکھیں۔ انہی کتب کی مدد سے پھر یوگا میں اسناد کے کورس کرانا شروع ہوا تھا۔

ریاست ہائے متحدہ میں انہوں نے ایورویدک کو متعارف کرانے میں اہم کردار ادا کیا تھا۔ ایورویدک قدیم ہندوستان میں صحت اور علاج کے لیے استعمال ہوتا آیا ہے۔ اس کے علاوہ ناچ، مخصوص لباس کی تیاری وغیرہ بھی سکھایا کرتے تھے۔ کرم یوگا یعنی بے لوث خدمت جس نے ان کی زندگی کا رخ متعین کیا اوردوسروں کی بھلائی کے کام کرنے کے بارے بھی سکھاتے تھے۔ اس کے علاوہ انہوں نے 1987ء میں ہردوار میں کھولے گئے سری رام یتیم خانے پر پوری توجہ مرکوز رکھی جہاں پورے بھارت سے یتیم اور لاوارث بچے رکھے گئے ہیں۔ اگرچہ وہ خود کبھی نہیں بولتے مگر کئی زبانوں پر عبور حاصل تھا اور ان میں لکھتے تھے۔

نینی تال اور الموڑہ کے مقامی لوگ بابا ہری داس کو ہری داس، ہری داس بابا، چھوٹا مہاراجا، ہردا بابا وغیرہ کہتے ہیں۔ نینی تال کے بابا ہری داس سوامی ہری داس سے الگ شخصیت تھے۔

حوالہ جات

ماخذ

بیرونی روابط 

 Quotes in: Silence Speaks
 Talks With Babaji
 Sankat Mochan Hanuman
 Updates from the Hanuman Fellowship

1923ء کی پیدائشیں
2018ء کی وفیات
ادویتی فلاسفہ
اکیسویں صدی کے ہندو مذہبی رہنما
بیسویں صدی کے بھارتی فلسفی
بیسویں صدی کے ہندو مذہبی رہنما
بھارتی مذہبی مصنفین
بھارتی ہندو روحانی گرو
بھارتی ہندو مبلغین
روحانی اعمال
ضلع نینیتال کی شخصیات
معاصر بھارتی فلاسفہ
نینیتال کی شخصیات
ویشنوی سنت
ہندو فلاسفہ
ہندو مصنفین
ہندوستانی سنیاسی
Short description is different from Wikidata